kardosdrur/scandi-wiki huggingface dataset:
Sophus Heegaard

Poul Sophus Vilhelm Heegaard (født 19. januar 1835 i Slangerup, død 27. marts 1884 på Frederiksberg) var en dansk filosof, far til Poul Heegaard.

Heegaard blev student 1853 fra Frederiksborg lærde Skole. Han vaklede mellem astronomi og teologi som studiefag, valgte sidstnævnte, blev 1858 cand. theol., men teologisk virksomhed lå ikke for ham, og han gik over til filosofien og blev 1860 magister i filosofi.

Året efter blev han Dr. phil. på afhandlingen Den Herbartske Filosofi. 1866 kom hans Indledning til den rationelle Etik. Hjemkommen fra en rejse i udlandet lod han 1867 Professor Nielsens Lære om Tro og Viden udkomme, i hvilket skrift han filosofisk brød med Rasmus Nielsen og den spekulative filosofi.

Han forlangte gode grunde i filosofien og ville ikke nøjes med subjektive meningstilkendegivelser og kan fra da af betegnes som kritisk filosof. 1870 blev han ansat som docent og udgav året efter Den formelle Logik, der var et led i hans kamp mod spekulationen.

Anonymt skrev han, til dels af økonomiske grunde, en række romaner, Dobbeltgængeren (1871), Et Handelshus (1871), Familien Gorm (1872) og Urolige Tider (1874) samt humoristisk-satiriske småartikler i "Illustreret Tidende", der udkom samlede under titlen Øjebliksfotografier (1874).

1875 blev han Brøchners efterfølger som professor i filosofi. Først 1878 kom et nyt filosofisk skrift Om Intolerance, et lille lejlighedsskrift, der gjorde ham bekendt i videre kredse. Hans forelæsninger fra de følgende år "vil for mange af hans Tilhørere staa som uforlignelige", ifølge Kroman.

1880 blev han ved eksamen ramt af et apoplektisk tilfælde. På en rejse til Italien fik han et nyt anfald, mistede sin datter og var fra nu af helt knækket sammen. I den 1883 fremkomne 2. udgave af hans på Kultusministeriets foranledning skrevne, 1880—81 udkomne lærebog i pædagogik meddelte han, at han i sin lidelse og sorg nu havde fundet hvile i kristendommen.

Han karakteriseres som en bundærlig og kritisk natur, med "udpræget Trang til Klarhed og en næsten alt andet overvældende Interesse for at vinde Løsning paa Livets højeste og dybeste Gaader" (Kroman).

Heegaard gift sig 4. november 1862 på Frederiksberg med Louise Henriette Laurenze Fensmark (14. december 1839 i København – 5. juni 1929 i Oslo), datter af kaptajn, senere generalmajor Henrik Fensmark og Thalia Dorthea Lovise Holck.

Han blev medlem af Videnskabernes Selskab 1876 og Ridder af Dannebrog 1879. Han er begravet på Solbjerg Parkkirkegård.

Kilder

Eksterne henvisninger 
 
 Sophus Heegaard på Dansk Forfatterleksikon

 

Filosoffer fra Danmark
Teologer fra Danmark
Professorer fra Københavns Universitet
Medlemmer af Videnskabernes Selskab
Riddere af Dannebrog
Faglitterære forfattere fra Danmark
Romanforfattere fra Danmark
Dansksprogede forfattere fra Danmark
Danskere i 1800-tallet
Personer fra Slangerup
Tusind Veje

Tusind Veje er et album fra 1996 af den danske gruppe Poulin og de lidt brugte.

Af genre på skiven kan pop, rock og blues nævnes.

Albummet indeholder numrene:
 Tusind Veje
 Slem Dreng
 Linjen Op Til Himlen
 Mon Jeg Nogensinde...
 Det' Koldt
 Stella Nova
 Hun Hund
 16 Tons
 Glemsel
 Aftensang
 Jeg Vil Være Din

Album fra Danmark
Groft Signeret

Groft Signeret er den danske gruppe Poulin og de lidt brugtes andet album med Nils-Ole Poulin som forsanger.

Album fra Danmark
Poul Heegaard

Poul Heegaard (født 2. november 1871 i København, død 7. februar 1948 i Oslo) var en dansk matematiker, søn af Sophus Heegaard.

Heegaard blev student fra Metropolitanskolen i 1889 og tog i 1893 magisterkonferensen; han studerede derefter et år i Paris og Göttingen og vandt 1898 doktorgraden ved afhandlingen: Forstudier til en topologisk Teori for de algebraiske Fladers Sammenhæng. I de nærmest følgende år ansattes han som lærer ved flådens kadetskole og officersskole, ved skolen for skibsbygning og maskinvæsen samt ved hærens officersskoles ældste klasse; han har udarbejdet flere lærebøger til brug ved disse undervisningsanstalter.

Heegaard var i nogle år faglig medhjælper ved de lærde skolers undervisningsinspektion, og i 1909 blev han delegeret for Danmark i den internationale kommission vedrørende matematikundervisning. I 1910 ansattes han som professor i matematik ved Københavns Universitet, men fra denne stilling trak han sig tilbage i 1917. Samme år udnævntes han til professor i matematik ved universitetet i Kristiania; året efter optog det norske Videnskabernes Selskab ham som medlem.

Heegaard har beskæftiget sig meget med astronomien og har bidraget til at popularisere dens resultater, dels ved en fortræffelig lærebog (1901), der særlig fremdrager den historiske udvikling, dels ved en række folkeuniversitetsforedrag 1901—07. Heegaard udsendte i 1923 værket Stjerneverdenen og udgav sammen med Friedrich Engel Sophus Lies samlede afhandlinger. I 1919—22 redigerede han "Norsk mathematisk Tidsskrift".

Han blev Ridder af Dannebrog i 1918.

Kilder 
 Crone, Chr.: 

Matematikere fra Danmark
Professorer fra Københavns Universitet
Ansatte ved Oslo Universitet
Personer i Dansk Biografisk Leksikon
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Medlemmer af Det Norske Videnskaps-Akademi
Astronomer fra Danmark
Redaktører fra Norge
Faglitterære forfattere fra Danmark
Katolikker fra Danmark
Riddere af Dannebrog
Dansksprogede forfattere fra Danmark
Studenter fra Metropolitanskolen
No Shoes (band)

No Shoes er et tidligere dansk band, der har udfoldet sig vidt inden for de musikalske genre, men har hovedsæde inden for pop, rock og blues.

Bandet bestod af Nils-Ole Poulin som forsanger og guitarist, David Poulin som trommeslager, Rune Friis som bassist og Tom Bøll som guitarist.

Bandet er til tider blevet akkompagneret af den legendariske bassist Calvin "Fuzzy" Samuel, der tidligere har spillet med kunstnere / bands såsom, Crosby, Stills, Nash & Young, Stephen Stills og Jimi Hendrix.

Diskografi 
 Live at "Listed Harbour" for TV2 Bornholm (2004) EP
 No Shoes (2007) CD
 Live In Concert (2009) DVD
 The Play That Never Was'' (2011) CD

Referencer

Eksterne henvisninger 
 http://noshoes.dk/ 
 http://www.fuzzysamuel.com/ 

Musikgrupper fra Danmark
Musikgrupper fra 2001
Hadsund Politigård (bygning)

Hadsund Politigård eller Hadsund Gamle Politigård blev opført i 1919, tegnet af arkitekt Morten Skøt, som resultat af mange års arbejde for at få Politiet til Hadsund. Bygningen blev officielt fraflyttet den 31. december 2007. De sidste to lejere, motorkontoret og politiet, fik nye adresser. Motorkontoret nedlagdes, mens politiet flyttede ned på Hadsund Rådhus.

Bygningen blev i 2008 indstillet til fredning. I maj 2010 blev den udpeget til at have en meget høj bevaringsværdig. Kulturarvsstyrelsen finder, at bygningen har særlige kulturhistoriske og arkitektoniske værdier, der kan begrunde en udpegning som bevaringsværdig. Hadsund Politigård er en gedigen administrationsbygning, opført med tanke på at hæve det arkitektoniske niveau i byen. Den reserverede tilbagetrækning fra fortovslinien og den aksiale, pompøse indgangsdør tjener til at understrege dette. Bygningen er en vigtig brik i Hadsunds historie og byens overgang fra ladeplads til by. Kulturarvsstyrelsen kan anbefale, at der drages omsorg for, at de eksisterende vinduer og døre bevares.

Historie 
Den 1. november 1919 kunne man indvie arkitekt Morten Kristian Skøts politistation i Tinggade. Bygningen var indrettet med tingstue, dommerværelse, kontorer, vagtstue og celler i stueetagen, medens der på 1. sal var indrettet tjenestebolig for politimesteren med herreværelse, dagligstue, spisestue, to soveværelser, gæsteværelse, pigeværelse, badeværelse og køkken med spisekammer. Det havde været dyrt at bygge politistationen, men Skelund-Visborg Kommune havde da også i juni 1919 fået amtets tilladelse til optagelse af et lån på 78.000 kr. til opførelse af politigården.

Eksterne henvisninger 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994. 
 Arne Lybech, Hadsund Bogen 2010, december 2010. 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Galleri

Kilder 

Politigård (bygning)
Etableret i 1919
Ophørt i 2007
Morten Skøt
Tomas Norström

Stig Tomas Norström (født 23. maj 1956 i Södertälje, død 3. oktober 2021 i Stockholm) var en svensk skuespiller. Han har også indlæst lydbøger, blandt andet bøger af J. R. R. Tolkien. Han studerede ved Teaterhögskolan i Stockholm til 1981.

Filmografi (udvalg) 
 1979 – En kärleks sommar
 1981 – Varning för Jönssonligan
 1988 – Som man ropar (TV)
 1991 – Den hvide viking
 1993 – Kådisbellan
 1994 – Polismördaren
 1996 – Jægerne
 1997 – Reine & Mimmi i fjällen!
 2005 – Pistvakt
 2005 – Wallander – Mörkret
 2006 – LasseMajas detektivbyrå (TV)
 2007 – Beck – Den svaga länken
 2008 – LasseMajas detektivbyrå – Kameleontens hämnd
 2008 – Gunnel (instruktør)

Henvisninger 

 

Skuespillere fra Sverige
Filminstruktører fra Sverige
Personer fra Södertälje
Mon ik'..!

Mon ik'..! er det sidste studiealbum fra Hiphop gruppen Hvid Sjokolade, udgivet den 20. september 2004 på deres eget pladeselskab Vognmandsfirmaet Menneskelyd. Det er det sidste album de har udgivet, inden de i oktober 2007 besluttede at stoppe projektet.

Trackliste

Medvirkende 
 Scratchmagic – scratching på "En Hilsen"
 Carsten Bentzen – kor på "Kaffe & Kage", sang på "Vi ruka Hish", "Kærlighed R Alt", "Vi ruka Remish" og "Det flyder I mit Blod"
 Jan Danebod – opråb på "Kaffe & Kage" 
 Steen Rock – scratching på "Vi ruka Hish", "Mon Ik'..!", "True Shit", "Nummi Nummi", "Hippedi Vippedi", "Vi gør Dig Sindssyg", "Vi ruka Remish" og "Det flyder I mit Blod"
 Mick Øgendahl – som Elastikken på "Bo-Bombom"
 Pladen – som Smeden på "Bo-Bombom"
 Paula Befrits – sang på "Kærlighed R Alt"  
 Hlin Snorradottir – grin på "Grineren" 
 Christoffer Ohlson – cello på "Disharmoni" 
 VAGN, 47 Næverland – på "Den grønne Hat" 
 Simon Jul Jørgensen – guitar på "Hippedi Vippedi"  
 Lasse Hansen – guitar på "Vi gør Dig Sindssyg"
 Rent mel – på "Høj & Flut"

Eksterne henvisninger 
 Mon ik'..!  på DHHU.dk

Referencer 

Album fra 2004
Hvid Sjokolade-album
Johann Friedrich Böhmer

Johann Friedrich Böhmer (født 22. april 1795 i Frankfurt a. M., død 22. oktober 1863 sammesteds) var en tysk historiegransker,.

Efter længere studieophold i Italien blev Böhmer 1823 sekretær i "Selskabet for Tysklands ældre historie"; 1830 blev han overbibliotekar i Frankfurt. I Italien var han blevet betaget af romantikken, sværmede for middelalderen, hadede Preussen og protestantismen, hvori han fandt årsagen til Tysklands politiske opløsning, medens han sympatiserede med Østerrig og katolicismen uden dog selv at træde over til denne.

Som gransker var han en udpræget samlernatur, og for at finde kilderne til Tysklands historie i middelalderen gennemforskede han biblioteker og arkiver i Tyskland, Italien, Frankrig og Nederlandene. Som frugt af disse anstrengelser fremkom først: Urkunden der römischen Könige und Kaiser von Konrad I bis Heinrich VII, 911-1313, in kurzen Auszügen (Frankfurt 1831), der efterfulgtes af en række andre udgiverarbejder.

De vigtigste er hans regestaværker over de tyske kejserbreve (Die Regesten des Kaiserreichs 1246-1313, Stuttgart 1844; Die Regesten des Kaiserreichs 1198-1254, sammesteds 1847-48, 2 bind, på ny udgivne af Ficker og Winkelmann, Innsbruck 1879-1901) og en samling af kilder fra 12. og 13. århundrede: Fontes rerum germanicarum (Stuttgart 1843-68).

Af hans rige efterladenskaber er udgivne blandt andet Acta imperii selecta (ved Ficker, Innsbruck 1866-68); Die Regesten des Kaiserreichs unter Karl IV ved Huber (sammesteds 1874-76) og Die Regesten des Kaiserreichs unter den Karolingern, bearbejdede af Mühlbacher (sammesteds 1880-89, l bind). Hans mindre skrifter og breve tillige med hans biografi er udgivne af Janssen (Freiburg im Breisgau 1868, 3 bind).

Kilder 

 

Historikere fra Tyskland
Bibliotekarer fra Tyskland
Faglitterære forfattere fra Tyskland
Tyskere i 1800-tallet
Salmonsens
Personer fra Frankfurt am Main
Eduard Böhmer

Carl Eduard Böhmer (født 24. maj 1827, død 5. februar 1906) var en tysk teolog og romanist.

Böhmer studerede i Halle og Berlin og udnævntes til professor i romanske sprog 1868, først i Halle, senere i Strassburg. Han tog sin afsked 1879. 

Böhmer har udgivet forskellige ældre teologiske værker og grundlagt og ledet den betydelige samling "Romanische Studien" (1871-85); desuden har han med megen originalitet behandlet forskellige emner inden for romansk sprogvidenskab.

Kilder 

 

Teologer fra Tyskland
Filologer fra Tyskland
Faglitterære forfattere fra Tyskland
Tyskere i 1800-tallet
Salmonsens
Romanister
Thessalonika af Makedonien

Thessalonika af Makedonien (352 eller 345 f.Kr – 295 f.Kr) var dronning af Makedonien, gift med kong Kassander af Makedonien. Hun var datter af Filip 2. af Makedonien og halvsøster til Alexander den Store.

Tjek fødselsår
Dronninger fra Makedonien
Mackenzie Aladjem

Mackenzie Aladjem (11. september 2001) er en amerikansk skuespiller og sanger, kendt fra sine roller som Fiona Peyton i serien Nurse Jackie og Miranda Montgomery i sæbeoperaen All My Children.

Eksterne henvisninger 
 

Børneskuespillere fra USA
Sort skovvagtel

Den sorte skovvagtel () er en 24-27 cm lang hønsefugl med et tykt næb, grå ben og mørkebrun iris. Hannen er sort med sort næb, mens hunnen er brun med hvidlig hals og mave og mindre end hannen. Den findes i Malaysia, Borneo, Sumatra i det sydøstlige Asien, mens den nu er uddød i Singapore. Hunnen lægger normalt 5-6 hvide æg, som tager 18-19 dage at udruge. Skovvagtlen vejer ca. 280 gram.

Eksterne henvisninger 
 Bird Life International: Black Partridge  – med en artsbeskrivelse 
 Forest Department Sarawak: Black Partridge – med en illustration af han- og hunfugle 

IUCN Rødliste - sårbare arter
Fasanfugle
Fugle fra Indonesien
ATF

ATF eller atf har flere betydninger:
 Amatør Træf Fyn
 Bureau of Alcohol, Tobacco, Firearms and Explosives
The Dubliners with Luke Kelly

The Dubliners with Luke Kelly er folkemusikgruppen The Dubliners' debutalbum. Det blev produceret at Nathan Joseph og udgivet af Transatlantic Records i 1964. Line-up'et bestod af Ronnie Drew, Barney McKenna, Luke Kelly og Ciaran Bourke.

Den originale LP hed oprindeligt The Dubliners, men efter Luke døde, og omfanget af hans bidrag og popularitet blev kendt, ændrede pladeselskabet navnet.

LP'en blev også udgivet i USA, men med et andet cover. Albummet blev genudgivet i 1970 under navnet The Dubliners in Session og igen i 2003 under navnet The Dubliners.

Sporhttp://www.allmusic.com/album/the-dubliners-with-luke-kelly-r671004

Side Et 
 "The Wild Rover" – 3:13
 "The Ragman's Ball" – 2:08
 "Preab San Ól" – 2:14
 "The High Reel" – 2:58
 "The Holy Ground" – 2:15
 "Tramps and Hawkers" – 3:06
 "Home Boys, Home" – 3:17

Side To 
 "Rocky Road to Dublin" – 2:34
 "Banks of the Roses" – 2:12
 "I'll Tell Me Ma" – 2:06
 "Swallow's Tail Reel" – 2:49
 "Jar of Porter" – 2:14
 "Love Is Pleasing" – 1:47
 "The Nightingale" – 3:35

Referencer 

The Dubliners-album
Debutalbum fra 1964
Debutalbum fra Irland
Midland League 1892-93

Midland League 1892–93 var den fjerde sæson i den engelske fodboldliga Midland League. Ligaen havde deltagelse af 13 hold, der spillede en dobbeltturnering alle-mod-alle. Turneringen blev vundet af Rotherham Town FC, som dermed vandt ligaen for anden sæson i træk.

Resultater

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1892
Fodbold i 1893
Midland League 1893-94

Midland League 1893–94 var den femte sæson i den engelske fodboldliga Midland League. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Burton Wanderers, som dermed vandt ligaen for første gang.

Resultater

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1893
Fodbold i 1894
In Concert

In Concert er et livealbum af The Dubliners udgivet i 1965. Det er produceret af Nathan Jospeh og er bandets andet album. Det blev optaget i Cecil Sharpe House, London d. 4. december 1964.

Da albummet blev optaget var The Dubliners blevet en kvintet. Luke Kelly havde forladt bandet for en stund, mens John Sheahan og Bobby Lynch havde sluttet sig til dem. Dette er den eneste plade, hvor Bobby Lynch medvirker, da han forlod bandet igen, da Luke Kelly kom tilbage.

John Sheahan har været med i bandet lige siden, og blev senere deres manager.

Spor

Side Et 
 Roddy McCorley – 3:47
 The Twang Man – 2:12
 Reels: The Sligo Maid & Colonel Rodney – 2:13
 The Woman from Wexford – 2:42
 The Patriot Game – 4:23
 Roisin Dubh – 4:06
 Air fa la la lo – 3:44

Side To 
 Peggy Lettermore – 1:49
 Easy and Slow – 2:59
 Reel: My Love is in America – 2:07
 The Kerry Recruit – 4:16
 The Old Orange Flute – 2:58
 Reels: The Donegal Reel & The Longford Collector" – 2:10
 Leaving of Liverpool – 4:58

Referencer 

The Dubliners-livealbum
Livealbum fra 1965
Images and Words

Images and Words er det andet studiealbum udgivet af det amerikanske progressive metal-band, Dream Theater. Det blev udgivet i 1992 på pladeselskabet Acto Records, og indspillet i New York. Det er det bedst sælgene Dream Theater-album.

Den første single, Pull Me Under, blev udgivet i 1992 og efterfulgt af Take the Time og Another Day, begge udgivet i 1993.

Numre

Personale 
James LaBrie – vokalist
John Petrucci – guitarist og bagvokal
Kevin Moore – keyboard
John Myung – bassist
Mike Portnoy – trommer

Dream Theater-album
Album fra 1992
Finnegan Wakes

Finnegan Wakes er et livealbum af The Dubliners.
Det er produceret af Nathan Joseph og er optaget i Gate Theatre i Dublin d. 26. og 27. april 1966.

Dette blev den sidste plade som The Dubliners udgav med Transatlantic Records. Samtidig blev det første album som havde deres første faste line-up bestående af: Ronnie Drew (vokal og guitar), Barney McKenna (banjo) og mandolin), Luke Kelly (vokal og banjo), Ciaran Bourke (vokal, guitar, tinwhistle og harmonica) og John Sheahan (violin, tinwhistle og mandolin).

På albummet findes sangen "Nelson's Farewell", der er en satirisk sang om bombningen af Nelson's Pillar på O'Connell Street, Dublin d. 8. marts 1966.

Albummet blev genudgivet i 1984 og i 2003 under sammen navn.

Spor

Side Et 
 Finnegan's Wake
 Hornpipes: The Sunshine Hornpipe & The Mountain Road
 Monto
 The Dublin Fusiliers
 Hornpipe: Chief O'Neill's Favourite
 The Sea Around Us

Side To 
 McAlpine's Fusiliers
 Hot Asphalt
 The Glendalough Saint
 Reel: Within a Mile from Dublin
 Will You Come to the Bower
 Nelson's Farewell

Referencer 

Livealbum fra 1966
The Dubliners-livealbum
Midland League 1928-29

Midland League 1928–29 var den 36. sæson i den engelske fodboldliga Midland League. I forhold til sæsonen før var ligaen blevet udvidet fra 23 til 26 hold, der spillede en dobbeltturnering alle-mod-alle. To hold, Heanor Town og Ilkeston Town, havde forladt ligaen, som til gengæld havde fået tilgang af reserveholdene for de fem Football League-klubber Barnsley, Chesterfield, Doncaster Rovers, Hull City og Rotherham United. 

Turneringen blev vundet af Mansfield Town, som dermed vandt ligaen for tredje gang.

Resultater

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Sport i 1928
Sport i 1929
Metropolis Pt. 2: Scenes from a Memory

Metropolis Pt. 2: Scenes from a Memory er det femte studiealbum af det amerikanske metal-band, Dream Theater. Albummet er et koncept-album som fortæller om en mand ved navn Nicholas, som finder ud af at han var en pige ved navn Victoria Page, i et sidste liv.

Scenes from a Memory blev indspillet i BearTracks Studios i New York, og udgivet i oktober, 1999. Albummet fortsætter sangen "Metropolis, Pt. 1: The Miracle and the Sleeper" som var på albummet Images and Words. Det er også begyndelsen på det som fans kaldte "the Meta Album". "The Meta Album" varede fra Scenes from a Memory til Octavarium (2005). Octavarium afslutter "the Meta Album" ved at have den samme klaver-tone i starten og slutningen af albummet, og ved at den sidste linje er "The story ends where it began".

Trackliste

Act I

Act II 

Dream Theater-album
Album fra 1999
Konceptalbum
Her er en sang - og 20 andre

Her er en sang – og 20 andre er et dobbelt opsamlingsalbum med Sebastian, udgivet i 1982. Det består af sange fra perioden 1975-1980, hvor Sebastian havde kontrakt med CBS.

Numre

Side 1 
 "Her er en sang" (3:48)
 "Trunte og Tromle" (3:29)
 "Skytten" (3:05)
 "Balladen om Anton" (4:37)
 "Gøgleren" (3:35)

Side 2 
 "Måske ku' vi" (3:30)
 "Ta' chancen" (4:24)
 "Jennys himmelfærd" (3:40)
 "Ansigt til ansigt" (3:22)
 "Ulvehøjen" (5:23)

Side 3 
 "Du er ikke alene" (4:48)
 "Hos Ingeborg" (3:34)
 "Skovsangen" (4:07)
 "Danmark – dum og dejlig" (5:42)
 "Linedanser" (4:04)

Side 4 
 "Cirkusvognen" (4:24)
 "Den lille malkeko" (2:41)
 "Vintervise" (3:51)
 "Rose" (4:24)
 "Nattergalen på sin gren" (3:23)
 "Den sidste vals" (4:10)

Eksterne henvisninger 
 Discogs – Sebastian – Her er en sang – og 20 andre (10-05-2012)

Sebastian-album
Album fra 1982
Breath of Fire

Breath of Fire er et japansk RPG-spil udviklet af Capcom. Spillet blev udgivet til Super Nintendo Entertainment System i 1993.

PlayStation 2-spil
SNES-spil
Basel I

Basel I er et sæt af finansielle regler introduceret af Basel-komiteen (BCBS) i 1988 og er derfor også kendt som Basel Akkorden af 1988. Basel I er nu afløst af først Basel II fra 2004 og i øjeblikket arbejdes med indførelsen af Basel III som svar på Finanskrisen 2007-2010. 

Navnet kommer efter Basel Kommiteen, der er baseret i Basel, Schweiz.

Basel I fokuserede hovedsageligt på kreditrisiko. Formålet var at øge bank-industriens kapitalbeholdninger.

Eksterne henvisninger 
 Notat om de administrative konsekvenser ved ændring af kapitaldækningsbekendtgørelsen  Erhvervs- og Selskabsstyrelsen.

Finansiel økonomi
Benzonsdal

Benzonsdal er en herregård beliggende ved Torslunde, mellem Greve Landsby og Taastrup i Ishøj Kommune. Benzonsdal Gods er på 447 hektar (2011). Hovedgården Benzonsdal blev oprettet i 1730 og har siden 1853 været i adelsslægten Lerches eje.

Historie
Hovedgården Benzonsdal blev oprettet i 1730 af konferensråd Peder Benzon til Gjeddesdal af jorder, som tidligere havde hørt under Gjeddesdal. Godset bestod ved oprettelsen af 547 tønder hartkorn, fordelt på 50 gårdmandslodder og 101 husmandslodder. 

Efter Peder Benzons død i 1735 overtog først hans ene bror, Lars Benzon, og derefter hans anden bror, Jacob Benzon, både Benzonsdal og Gjeddesdal. Benzonsdal solgtes dog allerede i 1744, hvorefter ejendommen skiftede ejer nogle gange, indtil den i 1853 solgtes til Carl Chr. Cornelius greve Lerche, der lod hovedbygningen opføre.

Ejere af Benzonsdal
(1730-1735) Peder Benzon.
(1735-1740) Lars Benzon.
(1740-1744) Jacob Benzon.
(1744-1757) Jens Andresen.
(1757-1786) Frederik Barfred.
(1786-1800) Jens Lauritz Barfred.
(1800-    ) Christian Ulrich Detlev von Eggers.
(1800-1806) Niels de Bang.
(1806-1807) Peder Bech.
(1807-1853) Frederik Mathias Barfred.
(1853-1881) Carl Christian Cornelius greve Lerche.
(1881-1890) Sophie Frederikke Steensen-Leth, gift Lerche.
(1890-1918) Carl Christian baron Lerche.
(1918-1944) Carl Christian Cornelius baron Lerche.
(1918-1966) Vincens Christian baron Lerche.
(1966-1998) Carl Christian Frederik baron Lerche.
(1991-2012) Vincens Carl Christian baron Lerche.
(2012-    ) Christian Cornelius baron Lerche.

Referencer

Eksterne kilder og henvisninger

Officiel hjemmeside  
Benzonsdal  på Dansk Center for Herregårdsforsknings hjemmeside.

Herregårde i Københavns Amt
Bygninger, konstruktioner og anlæg i Ishøj Kommune
Etableret i 1730
Torslunde (Ishøj Kommune)